
# Рифат Җамал: «Сагынганда, карыйм тулган айга...»

(ШИГЫРЬ)

Сагынганда, карыйм тулган айга,

Ай да хәтта болыт артында.

Сөймисең дә, беләм, сагынмыйсың,

Нигә күңел сиңа тартыла?

Сагынганда сине, җилне тыңлыйм,

Сезнең яктан җилләр исәләр.

Йөрәгем дә тынып тыңлар кебек,

Сиңа сәлам әйтте, дисәләр.

Ай да качкан, җил дә тынды инде,

Син дә мине күптән оныттың.

Ә шулай да күкнең почмагында

Җемелди күк соңгы өметем.

Следите за самым важным и интересным в Telegram-каналеТатмедиа

## Нет комментариев
Рифат Җамал: «Сагынганда, карыйм тулган айга...»